Ховд нисэх буудал

Ховд нисэх буудал нь Ховд аймгийн төв Ховд хотод байдаг, 1956 оноос эхлэн үйл ажиллагаа явуулж байгаа баруун бүсийн томоохон нисэх буудал юм. Тус нисэх буудлыг олон улсын нисэх буудлын статустай болгож Өрөмч хот уруу шууд нислэгтэй болгохоор яригдаж байгаа. Түүх 1956 оны 06 дугаар сарын 01-ний өдөр БНМАУ-ын Сайд нарын зөвлөлийн 272 тоот тогтоолд Улаанбаатараас алслагдсан аймгуудад агаарын шуудан харилцааг хөгжүүлэхээр заасны дагуу мөн оны 07 дугаар сарын 07-ны өдөр Ан-2 онгоц Ховд аймгийн төвд газардсан тэр үеэс Ховд нисэх буудлын үүсэл хөгжлийг тооцдог. Орон нутгийн нисэх буудлуудыг хөгжүүлэх зорилтын хүрээнд тус нисэх буудлыг 3 удаа шилжүүлэн байршуулсан байдаг. Одоогийн үйл ажиллагаа явуулж буй нисэх буудлын барилга нь 1983 оны 11 дүгээр сард ашиглалтад орсон. Хүчин чадал Ховд нисэх буудал хөөрч буух 2 зурвастай. Нэг нь нийт 2850 метр урт, асфальтан хучилттай зам бөгөөд нөгөөх нь 2,000 метр урт шороон зам юм. Иргэний тээврийн Боинг 737-800 онгоц хүлээн авах чадалтай. Мөн нисэх зурвасын аль ч талаас бууж, хөөрч болно. Агаарын тээврийн компаниуд болон чиглэлүүд Аэро Монголиа-Улаанбаатар Изинис Эйрвэйз-Улаанбаатар Изинис Эйрвэйз-Булган сум (Ховд) (улиралын чанартай) Хүннү Эйр -Улаанбаатар - [[1]] Ишлэл